27-a de septembro

La 27-a de septembro estas la 270-a tago de la jaro (la 271-a en superjaroj) laŭ la Gregoria kalendaro. 95 tagoj restas.

Je la 27-a de septembro okazis, interalie:

Eventoj 
 935: En la tago de Sanktaj Kosmaso kaj Damiano, Patronaj Sanktuloj de la malnova eklezio, princo Venceslao venis al Stará Boleslav kun sia frato Boleslao ĉeestante diservojn, batalludojn kaj riĉan festenon vespere
 1130: Kontraŭpapo Anakleto la 2-a agnoskis Rogeron la 2-a unua reĝo de Sicilio
 1331: Batalo de Płowce, apud Radziejów - strategia venko de pola reĝo Władysław Łokietek super la ordeno de germanaj kavaliroj
 1387: En Lvovo reganto de Moldava Princlando Petro la 1-a omaĝis al la gereĝoj de Pollando – Ladislao la 2-a Jogajlo kaj Jadviga
 1422: Paco de Melno subskribita de Krono de la Regno de Pollando kaj Grandduklando Litovio kun la Ordeno de germanaj kavaliroj - fino de ducentjara militado
 1529: Sulejmano la 1-a komencis sieĝon de Vieno - dum la unua aŭstra-turka milito (1525-1541)
 1540: Papo Paŭlo la 3-a konfirmis ordenan regularon por jezuitoj - fonditan de Ignaco Lojola
 1605: Batalo de Kircholm (nun Salaspils, proksime al Rigo) dum pola-sveda milito (1600-1611): litovana armeo kaj pola kavalerio komandata de Jan Karol Chodkiewicz venkis trioble pli grandan svedan armeon - svedoj perdis pli ol 8000 soldatojn (70%), la Respubliko de Ambaŭ Nacioj 100 soldatojn, 200 vunditojn, multe da ĉevaloj, krome apud Rigo akiris sieĝan artilerion kun munici- kaj nutraĵ-provizo
 1660: Venko de pola armeo en batalo de Lubar (Ĵitomira provinco), kadre de pola-rusa milito (1654-1667)
 1791: En Francio oni enkondukis judan emancipiĝon
 1821: Meksika Milito de Sendependeco: Meksiko akiris sendependecon (de Hispanio)
 1822: En letero al Akademio de Surskriboj kaj Beletro de Francio Jean-François Champollion informis pri deĉifro de la egiptaj hieroglifoj, helpe de Rozeta ŝtono
 1825: Vaporlokomotivo n-ro 1: en Anglio ekfunkciis unua fervojo en la mondo - Fervojo Stockton kaj Darlington
 1829: Baltgermana naturisto Friedrich Parrot atingis kun la armena verkisto Ĥaĉatur Abovjan la montopinton de Ararato
 1831: Ioannis Kapodistrias, unua ŝtatestro de Grekio, estis murdita en Nafplio
 1840: Slovakio: unua interurba ĉevaltira tramo ekfunkciis inter Bratislavo kaj Svätý Jur
 1884: Malfermo de la Budapeŝta Ŝtata Operejo
 1895: Sveda kemiisto Alfred Nobel subskribis ordonon krei fonduson post sia morto, kies partan profiton li donis al Nobel-premio
 1905: Albert Einstein publikigis laboraĵon pri la formulo E=mc²
 1907: En Tesaloniko fondiĝis Komitato Unio kaj Progreso de Junaj Turkoj
 1908: Miĉigano: unua finproduktita en Detrojto Ford Modelo T iniciatis amasuzon de aŭtoj en Usono
 1911: Itala-turka milito: Italio sendis ultimaton al Turkio kun postulo de la redono de Libio - post ties ignoro deklaris al ĝi militon
 Unua Mondmilito
 1914: Lvovo: de 38 ĝis 49 judoj pereis, kaj pli ol 443 estis vunditaj en pogromo farita de rusaj kozakoj; Litova Societo por Helpo al Militviktimoj fondita
 1915: 454 personoj pereis en marhaveno Brindizio rezulte de eksplodo de la itala militŝipo Benedetto Brin
 1918: Bulgaraj ribelantoj anoncis, ke la monarkio estis renversita kaj Bulgario iĝas respubliko (la tiel nomata Respubliko Radomir) kun Aleksandr Stambolijski kiel prezidanto
 1919: Supera Konsilio de Paca Konferenco en Parizo decidis pri aranĝo de plebiscito pri naciecoj en Teŝinio, Spiŝo kaj Oravio (ĝi ne okazis)
 1920: Ukraina revoluciulo kaj anarkiisto Nestor Maĥno alianciĝis kun la Ruĝa Armeo
 Soveta-Pola Milito:
 1920: Taĉmento de belorusa-pola-rusa generalo Stanisław Bułak-Bałachowicz konkeris Pinsk prenante al mallibero 2400 bolŝevikojn kune kun rusia stabo de la 4-a Armeo
 1923: Itala okupo de Korfuo finiĝis
 1926: Dua Pola Respubliko: la tria registaro de Kazimierz Bartel establiĝis
 1928: Pollando: oni starigis Medalon de Dekjariĝo de Reakirita Sendependeco
 1937: Sur indonezia insulo Balio oni pafmortigis la lastan balian tigron
 Dua Mondmilito
 1939: 11-a tago de la soveta invado en Pollandon (kompletigaj tag-eventoj): Ruĝa Armeo eniris al Szczebrzeszyn kaj Krasnystaw; batalo de Władypol (en la nuna Lviva provinco) finiĝis - generalo Władysław Anders malfondis sian unuon kaj subiĝis al malamikoj; eldonata en Tarnopol "Słowo Żołnierza" (Vorto de Soldato) ŝanĝis nomon al "Czerwony Sztandar" (Ruĝa Standardo) kaj redakciejon al Lvovo, eldonata en la pola lingvo de Politika Estraro de la soveta Ukraina Fronto; Militkrimo: pola verkistino, pionirino pri arkeologio kaj etnografio Jadwiga Szeptycka, pranepino de Aleksander Fredro estis murdita en sia bieno fare de funkciuloj de NKVD; 
 27-a tago de la germana-pola milito (pli da eventoj): en sieĝita Varsovio estis fondita la unua konspira organizaĵo Servo al Venko de Pollando, komencante kreon de la Pola Subtera Ŝtato (unusola en okupataj landoj); samtempe estis fondita por viroj skolta sekreta organizaĵo — de febuaro 1940 uzas la kodnomon Grizaj Taĉmentoj (famiĝis pro la atenco al ekzekutisto de varsovianoj aŭstra SS-generalo Franz Kutschera kaj liberigo de poloj el transporto al Aŭŝvico); Pola Fronto: laŭvica duelo de pola baterio kun germanaj kirasŝipoj sur Hel, ĉirkaŭ Varsovio germanaj atakoj kaj polaj kontraŭatakoj; Batalo de Modlin: 550 germanaj aviadiloj atakis fortikaĵon Modlin en Nowy Dwór Mazowiecki; Memstara Operaca Grupiĝo "Polesio" transiris Okcidentan Bugon apud Włodawa; je la 11.00 Defend-Komandanto de Varsovio generalo Walerian Czuma ordonis "kompletan armisticon pri la batalagoj" ekde la 12.00 kaj je la 16.00 - ordonon liberigi ĉiujn germanajn militkaptitojn; generalo de Wehrmacht Heinz Guderian raportis pri siaj armilaraj perdoj — 15-20%; dua batalo de Tomaszów Lubelski finiĝis; en Górecko (apud Józefów) germanoj pafekzekutis 15 polajn militkaptitojn — averaĝe dum la invado ĉiutage okazis 15 amasaj ekzekutoj; en Zakopane okazis slovaka armea parado por honorigi venkon en la germana-slovaka milito kontraŭ Pollando — post kelkaj tagoj la armeo retiriĝis, kaj pro partopreno en la agreso germanoj transdonis al Slovakio polajn terenojn de Spiŝo kaj Oravo; Intelektul-Kampanjo: Reinhard Heydrich deklaris, ke la pola intelektularo estis jam ekstermita en 3% - laŭ Speciala Kapt-ordona Libro de Poloj
 1940: Germana okupado de Pollando: en Varsovio centra konspira revuo de la Asocio de Armita Batalado "Biuletyn Informacyjny skribis enkadre: Ni omaĝas al Varsovio! Al suferoj kaj heroeco de ĉirkaŭ 25 000 mortfalintaj en ties muroj soldatoj, viroj, virinoj kaj infanoj. Al ruinoj de ĉirkaŭ 1 700 temploj, malsanulejoj, fabrikoj, grandaj brikdomoj kaj povraj domoj. Al senkompara spiritmovo de miliono da sieĝataj; samnumere aperis du artikoloj: Defendo de Varsovio. Provo de sintezo kaj Datrevene de kapitulaco; Akso Berlino-Romo-Tokio: Germanio (Joachim von Ribbentrop), Italio (Galeazzo Ciano) kaj Japanio (Saburo Kurusu) subskribis Berlinan pakton pri reciproka helpo kaj disdivido de influzonoj en la mondo; en Hungario formiĝis Sagokruca Partio sub la gvidado de Ferenc Szálasi
 1941: Litova polico pafmortigis en Ponary (nun kvartalo de Vilno) 320 polojn; Libera Francio: generalo Georges Catroux proklamis sendependecon de Sirio; Sovetunio agnoskis Liberan Francion; en Moskvo oni subskribis sovetia-ĉeĥoslovakan militan interkonsenton; Reinhard Heydrich iĝis estro de Protektorato Bohemio kaj Moravio; Orienta Fronto: la soveta Ĝenerala Stabo avertis komandejojn de 3 frontoj pri pretigata de germanoj atako direkte al Moskvo, perdoj de Luftwaffe de komenco de la Operaco Barbaroso estis 2631 aviadiloj
 1942: En Varsovio fondiĝis, laŭ kuniniciato de Zofia Kossak-Szczucka, Provizora Komitato por Helpo al Judoj, kiu decembre transformiĝis al Konsilantaro por Helpo al Judoj, organo de la pola ekzila registaro
 1943: Pola Rezistomovado: Pola Enlanda Armeo eksplodigis armean trajnon en apudvarsovia vilaĝo Zalesie; bataliono de varsoviaj sapeistoj elreligis nokte de la 27-a/28-a de septembro 2 armeajn trajnojn; SS pendumis en koncentrejo Buchenwald 20 polojn, kiuj fuĝis de oficira internigejo kaj poste estis kaptitaj de polico; trupoj de Nord-Kaŭkaza Fronto liberigis Temrjuk; Balkanoj: post dutaga batalo germanoj konkeris Split - malliberigitaj italaj oficiroj ekstaris antaŭ Militkortumo - oni pafmortigis 4 generalojn kaj 46 oficirojn; brita registaro publikigis malaprobon pri eksterlanda politiko de Argentino rifuzanta rompi diplomatiajn rilatojn kun ŝtatoj de la Akso Berlino-Romo-Tokio; nokte de la 27-a/28-a de septembro Bomba Korpuso de RAF aeratakis Hanovron
 1944: Ribelo de Varsovio (pli da eventoj): ĉirkaŭ 13:30 Mokotów kapitulacis - al mallibero iris pli ol 1000 soldatoj kaj oficiroj (von dem Bach skribas pri 2000) kaj ĉirkaŭ 5000 civilaj loĝantoj; el la kvartalo evakuiĝis al la Suda Mezurbo 800 personoj; Militkrimoj: 60 soldatoj erare eliris de kloakoj kaj estis pafekzekutitaj de Ordnungspolizei - la venontan tagon 90; germanoj ankaŭ pafmortigis en du malsanulejoj 27 polojn; generalo Tadeusz Komorowski atribuis al la insurekcianoj 800 Batal-Krucojn — generalo Antoni Chruściel turnis sin pri pligrandigo ĝis 1600; Pola Rezistomovado: en Kielce-regiono infanteria regimento batalis kontraŭ taĉmentoj de ĝendarmaro kaj Wehrmacht, apogata de Luftwaffe - germanoj perdis tankon kaj 2 kirasitajn aŭtomobilojn; 90 polaj oficiroj pereis dum erara bombado de germana militprizono fare de brita aviadilo (nun parto de Warburg); bulgara registaro rompis dilomatiajn rilatojn kun Hungario; Orienta Fronto: avangardoj de 3-a Ukraina Fronto atingis bulgaran-jugoslavian landlimon - komenco de Beograda operaco de sovetaj, bulgaraj kaj jugoslavaj trupoj; germana 22-a Monta Korpuso finis evakuon de Epiro kaj Etolio-Akarnanio ĝis Pindo
 1945: En Okcidenta Berlino fondiĝis "Der Tagesspiegel", germana ĉiutaga ĵurnalo
 1947: Pollando: en Szklarska Poręba dum konsilio de komunistaj kaj laboristaj partioj oni kreis Kominform
 1949: Flago de Ĉinio adaptita
 1954: Mao Zedong iĝis prezidanto de Ĉina Popola Respubliko
 1961: Sieraleono aniĝis al Unuiĝintaj Nacioj
 1964: Komisiono Warren prezentis raporton, ke Lee Harvey Oswald estis sola murdinto de usona prezidento John F. Kennedy
 1970: Katolikismo: hispana mistikulino Tereza el Avilo kiel unua virino estis proklamita doktoro de Eklezio
 1977: Kurento unuafoje ekfluis de la nuklea centralo de Ĉernobilo, la unua nuklea centralo en Ukraina Soveta Socialisma Respubliko
 1981: Unua grandrapida trajno TGV ektrafikis laŭ itinero Parizo-Liono
 1983: Richard Stallman anoncis ĉe Usenet la projekton GNU - unua libera programaro Uniksosimila
 1983: En Pola Popola Respubliko Armea Akuzistejo akuzis membrojn de la Komitato por Defendo de Laboristoj: Jacek Kuroń, Adam Michnik, Zbigniew Romaszewski kaj Henryk Wujec
 1988: Birma politikistino Aung San Suu Kyi fondis opozician kontraŭ militistaj regopovoj Nacian Ligon por Demokratio
 1990: Pollando denove aliĝis al Interpol
 1993: Suĥumo estis konkerita de abĥazaj separistoj, kiuj masakris loĝantajn kartvelojn - en Abĥazio masakroj transformiĝis al etna purigo
 1994: Kanado: lasta usona armea bazo fermiĝis en Novlando
 1995: Varsovio: inaŭguro de la Monumento al Konsilantaro por Helpo al Judoj ĉe la strato Ludoviko Zamenhof
 1996: Kabulo konkerita de talibanoj
 1998: Usona Interreta entrepreno serĉilo Google fondiĝis — serĉilo Google ekfunkciis
 2002: Orienta Timoro aniĝis al UN
 2003: Ukrainio limigis importadon de rusiaj alumetoj
 2003: Eŭropa Kosma Agentejo lanĉis unuan lunsondilon SMART-1
 2009: Germanio: Angela Merkel gajnis parlamentan balotadon
 2009: Portugalio: dum parlamenta balotado venkis la partio de José Sócrates
 2010: Prezidento de Kosovo Fatmir Sejdiu demisiis pro malrespekto de konstitucio
 2011: Usona astronomo Scott S. Sheppard malkovris du lunojn de Jupitero estantaj la plej malgrandaj naturaj satelitoj en la Sunsistemo
 2014: Ne malpli ol 54 personoj pereis rezulte de erupcio de vulkano sur la Monto Ontake, meze de Japanio
 2015: Inaŭguro kaj konsekro de la monumento Panteono – Maŭzoleo de Anatemitaj-Senflekseblaj Soldatoj sur Militista Tombejo en Varsovio
 2019: Pola kontraŭkomunisto, fondinto de Solidareco Batalanta kaj iniciatinto de la Mesaĝo al laborantaj homoj de Orienta Eŭropo Kornel Morawiecki estis distingita de pola prezidento Andrzej Duda per la Ordeno de Blanka Aglo — en la 80-an datrevenon de la prakomenco de Pola Subtera Ŝtato, unusola en la mondo fenomeno de la rezistomovado dum la dua mondmilito
 2020: Milito pri Montara Karabaĥo eksplodis
 Invado de Rusio en Ukrainion 
 2022: 216-a tago de la rusa agreso: Ukraina Aer-Armeo informis, ke matene aerdefendo detruis 3 senpilotajn aviadilojn kamikazo de la tipo Shahed-136 (irandevena krozmisilo), kiuj atakis Odeson; ukraina armeo liberigis terenojn apud Liman, kaj en Ĥersona provinco, kie pasinttage rusoj perdis i.a. 77 soldatojn, 4 tankojn, 5 haŭbizojn kaj 14 kirasitajn veturilojn; en Ukrainio pereis rusa kolonelo Boris Totikov, ĉefo de raketaj taĉmentoj kaj artilerio de 35-a Kunligita Armeo de Rusiaj Militfortoj
 Mondreago: De la 21-a de septembro al Kazaĥio fuĝis antaŭ mobilizo ĉ. 98 mil rusiaj civitanoj, samtempe 64 234 da ili forlasis la landon direkte al EU, plejparte al Finnlando kaj Estonio — laŭ deklaro de Frontex; ĉe rusa-kartvela landlimo satelitaj fotoj montras pli ol 16-kilometran vicon de rusoj, kiuj fuĝas antaŭ mobilizo; en Dagestano tutsemajnaj protestoj kontraŭ mobilizo transiris al tumultoj; rusia Ŝtata Dumao, prezentinte novajn instigojn por mobilizo,proponis al la registaro nuligi ŝuldojn de la mobilizitoj; bulgara Ministerio pri Eksteraj Aferoj alvokas al siaj civitanoj urĝan forlason de Rusio, la pola malkonsilas vojaĝon; post pseŭdoreferendumoj Eŭropa Unio aprobos la 8-an faskon de sankcioj kontraŭ Rusio

Naskiĝoj 
 823: Ermentruda de Orleano, reĝino de frankoj (m. 869)
 1271: Venceslao la 2-a, reĝo de Bohemio kaj de Pollando (m. 1305)
 1389: Kosimo de Mediĉo, itala bankisto, reganto de Florenco, humanisto (m. 1464)
 1533: István Báthory, landestro de Transilvanio, grandduko de Litovio, reĝo de Pollando (m. 1586)
 1599: Francesco Borromini, svisa-itala arkitekto, kreinto de dinamika baroko, inspirinto de Jan Blažej Santini-Aichel (m. 1667)
 1601: Ludoviko la 13-a, franca reĝo reganta ombre de kardinalo Richelieu (m. 1643)
 1627: Jacques Bénigne Bossuet, franca verkisto, ekleziulo kaj predikisto (m. 1704)
 1696: Alfonso Maria de Liguori, itala episkopo, sanktulo kaj doktoro de eklezio, fondinto de la ordeno Redemptoristoj (m. 1787)
 1719: Abraham Gotthelf Kästner, germana matematikisto, aŭtoro de epigramoj (m. 1800)
 1744: György Borosnyai Lukács, hungara reformita pastro (m. 1802)
 1761: Cosme de Churruca, hispana nobelo kaj maristo partopreninta en la scienca ekspedicio al la Magelana markolo (m. 1805)
 1772: Aleksandro Kisfaludy, hungara poeto (m. 1844)
 1783: József Zsombori, hungara romkatolika kanoniko kaj verkisto, konata de paroladoj (m. 1822)
 1794: Michał Wiszniewski, pola filozofo, logikisto, psikologo, historiisto pri literaturo, diplomito kaj lekciisto de Liceo de Krzemieniec (m. 1865)
 1803: Julius Augustus Schneither, nederlanda juristo kaj filologo (m. 1860)
 1818: Hermann Kolbe, germana organika kemiisto difininta valenton de kemiaj elementoj (m. 1881)
 1821: Carl Adolf Riebeck, germana industriulo kaj minadentreprenisto (m. 1883)
 1829: Christian Hagans, germana lokomotivfabrikanto (m. 1908)
 1832: Zsófia Torma, hungara praarkeologino (m. 1899)
 1841: Sándor Mocsáry, hungara entomologo kaj zoologo (m. 1915)
 1849: Edgar Kováts, pola arkitekto kaj pentristo, rektoro de Lviva Politekniko (m. 1912)
 1864: Andrej Hlinka, ĉeĥoslovaka pastro, politikisto, patro de la slovaka nacio, konata de la Gvardio de Hlinka kaj sianoma ordeno (m. 1938)
 1866: Frieda von Oppeln, germana verkistino (m. 1945)
 1871: Grazia Deledda, itala Nobelpremiita verkistino (m. 1936)
 1875: Cléo de Mérode, franca dancistino dum Belle Époque (m. 1966)
 1885: Paul Appell, franca matematikisto kaj mekanikisto, profesoro, rektoro, membro de la Akademio de Sciencoj de Francio, okupiĝanta pri algebra funkcio, diferenciala ekvacio, kompleksa analitiko, membro de la patrona komitato de Internacia Scienca Asocio Esperanta (m. 1930)
 1905: László Pless, hungara dirigento, profesoro (m. 1974)
 1912: György Papp, hungara-usona fizikisto kaj inĝeniero pri mekaniko (m. 1964)
 1917: László Mikecs, hungara historiisto pri ĉangohungaroj de Moldavio (m. 1944)
 1919: Sándor Derzsi, hungara poeto kaj tradukisto (m. 1978)
 1919: Václav Šolc, ĉeĥa etnografo, konanto de indianaj kulturoj, verkisto de popularaj romanoj por junularo (m. 1995)
 1920: Carlo Alberto dalla Chiesa, itala generalo kaj prefekto (m. 1982)
 1920: Félix Bodrossy, hungara filmreĝisoro kaj kameraisto (m. 1983)
 1920: William Conrad, usona aktoro, reĝisoro kaj produktoro (m. 1994)
 1927: Jenő Glück, rumania hungara historiisto (m. 2004)
 1933: Lina Medina, peruanino, la plej juna patrino konata en historio de medicino
 1933: Ursula Grattapaglia, brazila esperantistino, administrantino de la fondaĵo Bona Espero, membrino de la  Rotaria Amikaro de Esperantistoj
 1940: Károly Áros, rumania hungara ĵurnalisto, kunlaboranto de hungarlingva "Rumana-Hungara Vorto"
 1941: János Szekernyés, rumania hungara ĵurnalisto, lokhistoriisto
 1942: Attila Dienes, hungara industriartisto, skulptisto
 1946: Věra Bartošková, ĉeĥa publicistino kaj poetino
 1953: Mata Amritanandamayi, barata sanktulino de Keralao, konata de sia darŝana brakumado, guruo de Gopinath Kaviraj
 1964: Miklós Bács, rumania hungara aktoro
 1966: Jovanotti, itala repkantisto
 1970: Tünde Komáromi, rumania hungara etnografino
 1972: Gwyneth Paltrow, usona aktorino kaj kantistino
 1976: Francesco Totti, itala futbalisto, membro de la itala nacia teamo de futbalo
 1979: Zita Görög, hungaro modelino kaj aktorino
 1980: Asashoryu Akinori, mongola sumoluktisto, jokozuno
 1984: Avril Lavigne, kanada rok-muzika popkantisto kaj aktorino
 1985: Réka Deák, rumania hungara pupaktorino
 1988: László Potozky, rumania hungara ĵurnalisto, verkisto

Mortoj 
 1590: Urbano la 7-a, papo ne sukcesinta kroniĝi (n. 1521)
 1612: Piotr Skarga, pola jezuito, teologo, predikisto, unu el gvidantoj de kontraŭreformacio, unua rektoro de Vilna Universitato, aŭtoro de Sejmaj predikoj (n. 1536)
 1614: Felice Anerio, itala komponisto (n. 1560)
 1617: Sankta Vincento de Paul, franca teologo kaj patrono de la moderna karitato (n. 1581)
 1651: Maksimiliano la 1-a, duko de Bavario kaj princo-elektisto de la Sankta Romia Imperio (n. 1573)
 1666: János Szalárdi, hungara historiverkisto (n 1601)
 1674: Thomas Traherne, angla metafizika poeto, teologo, religia verkisto, (n. 1636)
 1700: Inocento la 12-a, papo kondamninta jansenismon (n. 1615)
 1735: Peter Artedi, sveda naturalisto, patro de iĥtiologio (n. 1705)
 1736: René Duguay-Trouin, franca maristo kaj pirato (n. 1673)
 1832: Karl Christian Friedrich Krause, germana filozofo, kreinto de panenteismo (n. 1781)
 1833: Ram Mohan Roy, barata verkisto, publicisto, socia kaj religia reformisto, nomata patro de la moderna Barato kaj de Bengalia Renesanco (n. 1772)
 1838: Bernard Courtois, franca entreprenisto kaj kemiisto, malkovrinto de morfino kaj jodo (n. 1777)
 1878: Julius Müller, germana teologo (n. 1801)
 1883: Oswald Heer, svisa geologo, entomologo, paleobotanikisto (n. 1809)
 1891: Ivan Gonĉarov, rusa verkisto, vojaĝisto, tradukisto, kritikanto de neniismo, membro-korespondanto de la Rusia Akademio de Sciencoj (n. 1812)
 1909: Gyula Donáth, hungara skulptisto (n. 1850)
 1913: Géza Teleki, hungara politikisto, ministro (n. 1843)
 1915: Remy de Gourmont, franca poeto kaj verkisto, ligita kun simbolismo, kiel literatura kritikisto admirata de T. S. Eliot kaj Ezra Pound (n. 1858)
 1917: Edgar Degas, franca pentristo kaj skulptisto (n. 1834)
 1921: Engelbert Humperdinck, germana komponisto de malfruromantikismo (n. 1854)
 1922: István Apáthy, hungara zoologo kaj profesoro (n. 1863)
 1933: Oszkár Vértes, hungara, rumania hungara kuracisto (n. 1875)
 1940: Walter Benjamin, germana marksista filozofo, kultursciencisto, tradukisto, kolektisto, sinmortiginto (n. 1892)
 1942: Oswin Puttrich-Reignard, germana arĥeologo (n. 1906)
 1944: Sergej Miĥajloviĉ Prokudin-Gorskij, rusa pioniro de kolora fotografio (n. 1863)
 1945: Martin Schwarz, germana arkitekto, rekonstruinto de la Preĝejo de la Virgulino en Arnstadt (n. 1885)
 1953: Albert Vári, hungara/rumania hungara eklezia verkisto, redaktoro (n. 1868)
 1969: István Benyóvszky, hungara pentristo, grafikisto kaj studvojaĝanto (n. 1888)
 1972: S. R. Ranganathan, barata matematikisto kaj bibliotekisto, patro de la barata bibliotekscienco, aŭtoro de la kvin leĝoj (n. 1892)
 1978: Andreo Rogov, ukraina esperantisto, instruisto, kontribuinta al fondo de la Sovetia Esperantista Junulara Movado (n. 1914)
 1986: Lilla B. Csizér, rumania hungara pentristino (n. 1920)
 2005: Ronald Golias, brazila aktoro kaj humuristo (n. 1929)
 2011: Imre Makovecz, hungara arkitekto kaj profesoro, konstruinto de la Preĝejo Sankta Spirito (n. 1935)
 2012: Herbert Lom, brita aktoro (n. 1917)
 2014: Abdelmajid Lakhal, tunizia aktoro kaj reĝisoro de teatro (n. 1939)
 2017: Hugh Hefner, usona ĵurnalisto, fondinto de virrevuo Playboy (n. 1926)
 2020: Wolfgang Clement, germana politikisto kaj juristo (n. 1940)
 2020: John David Barrow, angla kosmologo (n. 1952)

Specialaj tagoj kaj festoj 
 Romkatolika Kalendaro: Memoro de
 Sankta Vincento de Paul, sacerdoto
 Eŭsebio, papo
 Ortodoksa Kristana Eklezio: Laŭdego de la Sankta Kruco (unu el la ĉefaj 12 festoj)
 Nacia tago en Valonio: tago de la franclingva komunumo
 Brazila Tago de la Maljunuloj
 Tago de Música Popular Brasileira
 Monda Tago de Turismo - fondita de Monda Organizaĵo pri Turismo en 1979
 Tago de Pola Subtera Ŝtato memore al la Servo al Venko de Pollando - ekde 1989
 Pollando: festo de Teritoria Defend-Armeo

Tagoj de semajno 
La 27-a de septembro estas (laŭ gregoria kalendaro):

 Dimanĉo en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099;
 Lundo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Mardo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Merkredo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Ĵaŭdo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Vendredo en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097;
 Sabato en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098.

 
Almanako
27
09
0927